የሚወሰደውን ሃላፊነት በተመለከተ የህወሓት ሊቀመንበር ዶክተር ደብረፅዮን እንዳሉት ዋናው ነገር አገር ሊበትኑና ህዝብን ወደ ከፍተኛ ትርምስ ሊያስገቡ የሚችሉ ችግሮች መፍትሄ ተቀምጧል፤ በአገራችን እየታየ ያለው ችግር የመጨረሻውን መፍትሄ አግኝቷል የሚለው ነው ? ችግሮቹ በጣም የከፉ ናቸው፡፡ እየተባባሱ የሚሄዱ ናቸው፡፡ ቶሎ ካላስተካከልነው ወደ ትልቅ ጉዳት ያደርሰናል፡፡ ስለዚህ ይሄ መቀየር አለበት በማለት፤ ችግሩ ፖለቲካዊ ስለሆነ መፍትሄውም ፖለቲካዊ መሆኑ ተነስቷል ብለዋል፡፡ ስለሆነም ፖለቲካዊ ግምገማው ቅድሚያ ይሰጠዋል ከሁሉም በላይ፡፡ ፖለቲካዊ መፍትሄ ካልተቀመጠ ሰው ቢቀያየር መፍትሄ አይመጣም፡፡ ስለዚህ ዋናው ችግር መጀመሪያ ተቆጥሮ ተለይቶ መቀመጥ፣ ለዚያ ደግሞ መፍትሄ ማስቀመጥ ያስፈልጋል፡፡
